[{"text_idx": "#000001", "text": "Bihar izango da Artziniegako Antzinako Azokaren edizio berria eta proposamen ugari gehitu dizkiote ohiko eskaintzari. Herritarren parte hartzearekin batera, kanpotik bitxikeriak ekarriko dituzten lagunak hurbilduko dira."}, {"text_idx": "#000002", "text": "Artziniegako Antzinako Azoka, ironikoa badirudi ere, berritasunez beteta ospatuko dute larunbatean. Izan ere, herritarren edota tokiko ekoizleen partaidetzaz gain, kanpoko jendea ere erakarri dute, bestelako ikuskizunak eskaini ditzaten."}, {"text_idx": "#000003", "text": "Horien artean egongo dira ezpata forjaketa egingo dutenak, katapultak eta Erdi Aroko armak erakutsiko dituztenak, garai horretako tresnekin antzinako medikuen kanpamentua jarriko dutenak, edo Leoneko artisau kantaria, zeinak abesten duen bitartean azalduko baitu artileanola landu."}, {"text_idx": "#000004", "text": "Elementu horiei gehitu behar zaizkie ohiko jarduerak: sutegia, pregoia, herritarrek eurek prestatutako ikuskizunak eta mozorroak, artisauen eta tokiko ekoizleen salmenta postuak, desfileak, musika, dantza..."}, {"text_idx": "#000005", "text": "Antolatzaileek nabarmendu dute mojek komentuaren ateak irekiko dituztela eta kontzertua eskainiko dutela."}]